sagorsarker/bangla-wikipedia huggingface dataset:
রেসলম্যানিয়া ২৭

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত সপ্তবিংশ অনুষ্ঠান ছিল। এই অনুষ্ঠানটি ২০১১ সালের ৩রা এপ্রিল তারিখে মার্কিন যুক্তরাষ্ট্রের জর্জিয়ার আটলান্টার জর্জিয়া ডোমে অনুষ্ঠিত হয়েছে।
প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য মিজ ডাব্লিউডাব্লিউই চ্যাম্পিয়নশিপ ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, এজ ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে আলবের্তো দেল রিওকে এবং নো হোল্ডস বারড ম্যাচে দি আন্ডারটেকার ট্রিপল এইচকে সাবমিশনের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০১১ সালের এই অনুষ্ঠানটি রেসলম্যানিয়া কালানুক্রমিকের সপ্তবিংশ অনুষ্ঠান ছিল, যা ৩রা এপ্রিল তারিখে মার্কিন যুক্তরাষ্ট্রের জর্জিয়ার আটলান্টার জর্জিয়া ডোমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
রেসলম্যানিয়া ২৮

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত অষ্টাবিংশ অনুষ্ঠান ছিল। এই অনুষ্ঠানটি ২০১২ সালের ১লা এপ্রিল তারিখে মার্কিন যুক্তরাষ্ট্রের ফ্লোরিডার মায়ামি গার্ডেনসের সান লাইফ স্টেডিয়ামে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য রক একক ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, সিএম পাংক ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ক্রিস জেরিকোকে এবং হেল ইন এ সেল ম্যাচে দি আন্ডারটেকার ট্রিপল এইচকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০১২ সালের এই অনুষ্ঠানটি রেসলম্যানিয়া কালানুক্রমিকের অষ্টাবিংশ অনুষ্ঠান ছিল, যা ১লা এপ্রিল তারিখে মার্কিন যুক্তরাষ্ট্রের ফ্লোরিডার মায়ামি গার্ডেনসের সান লাইফ স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
চীন বিমান শিল্প কর্পোরেশন ১

চীন বিমান শিল্প কর্পোরেশন ১ ( AVIC I ) ছিল বিমান নির্মাতাদের একটি চীনা কনসোর্টিয়াম। রাষ্ট্রীয় মালিকানাধীন কনসোর্টিয়াম এভিয়েশন ইন্ডাস্ট্রি কর্পোরেশন অফ চায়না ( AVIC ) কে AVIC ১ এবং AVIC ২ তে বিভক্ত করে ১ জুলাই ১৯৯৯-এ কনসোর্টিয়ামটি তৈরি করা হয়। চীন বিমান শিল্প কর্পোরেশন ১ ঐতিহাসিকভাবে বড় বিমান যেমন বোমারু বিমান (জিয়ান এইচ-৬, জিয়ান জে-৭) মাঝারি বাণিজ্যিক বিমান (এ. আর. জে-২১) বা যুদ্ধবিমান (জে-৭, জে-8, জে-১০, জে-11 এবং জে. এফ-১৭) এবং এ. ভি-আই. সি ২ ছোট বিমান এবং হেলিকপ্টারগুলিতে মনোনিবেশ করে। ২৮ অক্টোবর ২০০৮এ, সংস্থাগুলি আরও দক্ষতার সাথে সংস্থানগুলি পরিচালনা করতে এবং অপ্রয়োজনীয় প্রকল্পগুলি এড়াতে আনুষ্ঠানিকভাবে একটি সংস্থায় ফিরে আসে।
রেসলম্যানিয়া ৩০

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত ত্রিংশ অনুষ্ঠান ছিল। এই অনুষ্ঠানটি ২০১৪ সালের ৬ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অরলিন্সের মার্সিডিজ-বেনৎস সুপারডোমে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ড্যানিয়েল ব্রায়ান ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে ডেভ বাউতিস্তা ও র‍্যান্ডি অরটনকে পরাজিত করেছে। অন্যান্য শীর্ষস্থানীয় ম্যাচে, জন সিনা একক ম্যাচে ব্রে ওয়্যাটকে এবং ব্রক লেজনার দি আন্ডারটেকারকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০১৪ সালের এই অনুষ্ঠানটি রেসলম্যানিয়া কালানুক্রমিকের ত্রিংশ অনুষ্ঠান ছিল, যা ৬ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অরলিন্সের মার্সিডিজ-বেনৎস সুপারডোমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
চীন বিমান শিল্প কর্পোরেশন ২

চীন বিমান শিল্প কর্পোরেশন ২ ( AVIC II ) ছিল বিমান নির্মাতাদের একটি চীনা কনসোর্টিয়াম। রাষ্ট্রীয় মালিকানাধীন কনসোর্টিয়াম চায়না এভিয়েশন ইন্ডাস্ট্রি কর্পোরেশন (AVIC) কে AVIC I এবং AVIC II তে বিভক্ত করে ১ জুলাই, ১৯৯৯-এ কনসোর্টিয়ামটি তৈরি করা হয়। AVIC I প্রধানত বড় প্লেনের উপর দৃষ্টি নিবদ্ধ করে, যখন AVIC II প্রধানত ছোট প্লেনগুলিতে ফোকাস করে, যেমন প্রশিক্ষক ( JL-8, ইউটিলিটি এয়ারক্রাফ্ট ( সেসনা 208 ক্যারাভানের লাইসেন্সকৃত সংস্করণ), L-15, এবং CJ-6 ), ছোট যাত্রী এয়ারলাইনার ( হারবিন Y-12 ), মাঝারি পরিসরের পরিবহন বিমান ( Y-8 ), এবং হেলিকপ্টার ( Z-8, Z-9, WZ-10 এবং Z-11 )। ২৮ অক্টোবর, ২০০৮-এ, সংস্থাগুলি আরও দক্ষতার সাথে সংস্থানগুলি পরিচালনা করতে এবং অপ্রয়োজনীয় প্রকল্পগুলি এড়াতে আনুষ্ঠানিকভাবে একটি সংস্থায় ফিরে আসে।
রেসলম্যানিয়া ৩৩

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত ত্রয়োত্রিংশ অনুষ্ঠান ছিল। এই অনুষ্ঠানটি ২০১৭ সালের ২রা এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর ক্যাম্পিং ওয়ার্ল্ড স্টেডিয়ামে অনুষ্ঠিত হয়েছে।
প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট তেরোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স নো হোল্ডস বারড ম্যাচে দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, র‍্যান্ডি অরটন ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে ব্রে ওয়্যাটকে এবং ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনার গোল্ডবার্গকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০১৭ সালের এই অনুষ্ঠানটি রেসলম্যানিয়া কালানুক্রমিকের ত্রয়োত্রিংশ অনুষ্ঠান ছিল, যা ২রা এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর ক্যাম্পিং ওয়ার্ল্ড স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
২০১৭ সালের ২৯শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে রেন্ডি অরটন সর্বশেষ রোমান রেইন্সকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ রেন্ডি অরটন এই অনুষ্ঠানে ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ব্রে ওয়্যাটের মুখোমুখি হয়েছেন।
১৯৪৫–৪৬ সন্তোষ ট্রফি

১৯৪৫-৪৬ সন্তোষ ট্রফি ছিল সন্তোষ ট্রফির তৃতীয় সংস্করণ, ভারতে ফুটবলের প্রধান রাজ্য প্রতিযোগিতা। এটি বোম্বেতে অনুষ্ঠিত হয়েছিল। ফাইনালে বাংলা বোম্বেকে ২-০ গোলে হারিয়েছে।
ফ্রেড পুগসলে, একজন অ্যাংলো-বর্মী ফুটবলার যিনি যুদ্ধের সময় সাময়িকভাবে ভারতে চলে এসেছিলেন, রাজপুতানার বিরুদ্ধে বাংলার জয়ে সাতটি গোল করেছিলেন। সন্তোষ ট্রফিতে এটি একটি রেকর্ড যা পরে ১৯৭৪-৭৫ জলন্ধর নাগরিকদের দ্বারা ইন্দর সিং দ্বারা সমান হয়েছিল।
ওয়েস্টার্ন ইন্ডিয়া ফুটবল অ্যাসোসিয়েশন (ডব্লিউআইএফএ) টুর্নামেন্টের ঠিক আগে নিজের নাম পরিবর্তন করে বোম্বে রাখে।
বোম্বে হাফ টাইমে ২-০ গোলে এগিয়ে যায়। 
হাফটাইমে পাঁচ গোলে এগিয়ে যায় বাংলা ফুটবল দল। বাংলা একদিন দেরিতে আসায় টুর্নামেন্টের সূচিতে পরিবর্তন আনা হয়েছিল। 
ম্যাচ শেষ হওয়ার ১৩ মিনিটের মাথায় হায়দরাবাদের মঈনকে বিদায় করে দেন।
বোম্বে হাফ টাইমে ২-০ গোলে এগিয়ে যায়।
দুই অর্ধের ৫ মিনিটেই গোলের দেখা পায় বাংলা। ফ্রেড পাগসলির ক্রস থেকে গোল করেন দাস। দ্বিতীয় গোলে সুনন্দীকে সহায়তা করেন এস ঘোষ। ট্রফি তুলে দেন বিচারপতি কামা।
ফাইনালের পরদিন অল ইন্ডিয়া ও ইউরোপিয়ানদের মধ্যে একটি ম্যাচ খেলা হয়েছিল।
মেইন মহিলা লবি

মেইন মহিলা লবি (এমডব্লিউএল) ১৯৭৮ সালে প্রতিষ্ঠিত হয়েছিল এবং এটি মেইনের মহিলা ও মেয়েদের পক্ষে আইন প্রণয়নের জন্য নিবেদিত। মেইন মহিলা লবি বিশ্বাস করে যে নারী ও মেয়েদের অর্থনৈতিক নিরাপত্তা, স্বাস্থ্যসেবার সুযোগ এবং সহিংসতা ও বৈষম্য থেকে স্বাধীনতা থাকা উচিত।
মেইন মহিলা লবি ১৯৭৮ সালে প্যাট্রিসিয়া ই রায়ান, লিণ্ডা স্মিথ ডায়ার, লোইস গ্যালগে রেকিট এবং জ্যানেট মিলস সহ নয়জন মহিলা দ্বারা প্রতিষ্ঠিত হয়েছিল। ১৯৭৮ সালের মেইন বিধানসভা অধিবেশন চলাকালীন, দলটি ক্ষতিগ্রস্ত মহিলাদের আশ্রয়কেন্দ্রে অর্থায়নের জন্য কাজ করেছিল, কিন্তু অধিবেশন শেষ হলে, আশ্রয়কেন্দ্রগুলির জন্য কোনও অর্থ বরাদ্দ করা হয়নি। দলটিকে বলা হয়েছিল যে ভোটের সময় তাঁরা প্রতিনিধিত্ব করেননি। ১৯৭৮ সালে ব্যাটারড উইমেনস প্রজেক্টের পরাজয়ের পর, তাঁরা সিদ্ধান্ত নেন যে তাঁরা আর কোন বিধানসভা ভোটের সময় প্রতিনিধিহীন হবেন না।
তৎকালীন-মেইন অ্যাটর্নি জেনারেল জ্যানেট টি মিলস ১৯৯৮ সালে মেইন মহিলা লবির পরিচালনা পর্ষদে নির্বাচিত হন। ২০১৮ সালে মেইনের গভর্নর নির্বাচিত হওয়ার পর তিনি পদত্যাগ করেন। ২০১০ সালে, সংস্থাটি "মহিলা সিদ্ধান্ত নেয়" প্রচারণা শুরু করে। এই প্রচারণায় নারীদের সমস্যাগুলির সম্বন্ধে নেওয়া প্রশ্নাবলীতে রাজনৈতিক প্রার্থীদের প্রতিক্রিয়া সংকলিত ছিল।
"পোর্টল্যাণ্ড ম্যাগাজিন" দ্বারা প্রকাশিত ২০১৮ সালের প্রতিবেদন, "উই হ্যাভ কাম এ লং ওয়ে, বেবি...হ্যাভেনট উই?",-তে তৎকালীন নির্বাহী পরিচালক এলিজা টাউনসেণ্ড ২০০৭ সালে গার্হস্থ্য অংশীদারদের অন্তর্ভুক্ত করার জন্য মেইনের পারিবারিক চিকিৎসা ছুটি আইনের সম্প্রসারণের কথা উল্লেখ করেছেন, এমডব্লিউএল এর কাজের একটি সাম্প্রতিক বৈশিষ্ট্য হিসাবে। ২০১৫ সালে, এলডি ৯২১ দ্বারা সহিংসতা, যৌন নিপীড়ন, ও কর্মক্ষেত্রে অনুসৃত হবার শিকার এবং উত্তরজীবী ব্যক্তিদের জন্য আরও ব্যাপক সুরক্ষা প্রদান গৃহীত হয়। আদালতের তারিখ, ডাক্তারের অ্যাপয়েন্টমেন্ট এবং অন্যান্য সম্পর্কিত কাজে সময় নেওয়ার জন্য যে নিয়োগকর্তারা কর্মচারীদের চাকরিচ্যুত করেন, তাঁদের জন্য জরিমানা বৃদ্ধি পায়।
পূর্বে মেইন মহিলা পলিসি কেন্দ্র নামে পরিচিত থাকা মেইন মহিলা লবি এডুকেশন ফাণ্ড হলো মেইন মহিলা লবির ভগিনী সংস্থা। এটি মেইনবাসীদের নারীবাদী, নিপীড়ন-বিরোধী-ভিত্তিক গণ কর্মপন্থা প্রচারণা এবং নাগরিক জীবনে নিয়োজিত জ্ঞান, দক্ষতা ও আত্মবিশ্বাসের বিকাশে সহায়তা করে।
এমডব্লিউএল এডুকেশন ফাণ্ড সম্প্রদায় নির্মাণ এবং সম্প্রদায় সংগঠনের ওপর মনোনিবেশ ক'রে এটি করে, যাতে প্রোগ্রামিং এর মাধ্যমে জ্ঞান, দক্ষতা বাড়ে ও নাগরিকদের জন্য গণ কর্মপন্থা পরিবর্তনে জড়িত হওয়ার সুযোগ বাড়ানো যায়।
মেইন মহিলা লবি এডুকেশন ফাণ্ড (এমডব্লিউএলইএফ) ১৯৯০ সালে গণ কর্মপন্থা এবং নেতৃত্বের উন্নয়নের মাধ্যমে মেইনে নারী ও মেয়েদের অর্থনৈতিক, সামাজিক ও রাজনৈতিক অবস্থা উন্নত করার জন্য প্রতিষ্ঠিত হয়েছিল। 'এড ফাণ্ড' মেইন স্টেট হাউসে বালিকা দিবসকে অর্থায়ন করে এবং সারা মেইনের অষ্টম শ্রেণির মেয়েদের উপস্থাপন করে। এমডব্লিউএলইএফ-এর একটি দ্বিবার্ষিক নীতি রোডম্যাপ এবং মেইন মহিলা সামিট অন ইকোনমিক সিকিউরিটি রয়েছে, যা প্রতি এক বছর অন্তর বন্ধ হয়ে যায়।
অঞ্জু চাড্ডা

অঞ্জু চাড্ডা (জন্ম ৪ মে ১৯৫৫) একজন ভারতীয় প্রাণরসায়নবিদ। তিনি ইন্ডিয়ান ইনস্টিটিউট অফ টেকনোলজি মাদ্রাজের একজন অধ্যাপক। তিনি উৎসেচক অনুঘটন এবং উৎসেচক প্রক্রিয়া, জৈব সংশ্লেষণে উৎসেচক, সবুজ রসায়ন এবং জৈব-সংবেদন গ্রাহক ব্যবহার করে অপ্রতিসম সংশ্লেষণের ক্ষেত্রে নানান ধরনের গবেষণা করেন।
অঞ্জু ১৯৫৫ সালের ৪ মে ভারতের আহমেদনগরে জন্মগ্রহণ করেন। তার পিতার নাম ছিল বেদ প্রকাশ ও এবং মাতার নাম চম্পা (মালিক) চাড্ডা।
অঞ্জু ১৯৭২ সালে ভারতের মহারাষ্ট্রের পুণের দেহু রোডের কেন্দ্রীয় বিদ্যালয় থেকে বিদ্যালয়ের পাঠ শেষ করেন। তিনি ঐ বছর স্কুলে প্রথম হয়ে সেরা ছাত্রীর শিরোপা এবং রসায়নে পুরস্কার পান। ১৯৭৫ সালে মহারাষ্ট্রের পুণে বিশ্ববিদ্যালয়ের নওরোসজী ওয়াদিয়া কলেজ থেকে তিনি স্নাতক ডিগ্রি অর্জন করেন। তিনি কলেজে প্রথম হন এবং কলেজ থেকে রসায়নে পুরষ্কারও পান। তিনি ১৯৭৭ সালে পুনা বিশ্ববিদ্যালয় থেকে রসায়নে স্নাতকোত্তর ডিগ্রি লাভ করেন এবং জৈব রসায়ন বিষয় নিয়ে প্রথম বিভাগে উত্তীর্ণ হন। ১৯৭৫-৭৭ বর্ষে মহারাষ্ট্র রাজ্য সরকারের থেকে তিনি বৃত্তি পান।
১৯৭৮ সাল থেকে ১৯৭৯ সাল এই দুবছর তিনি মহারাষ্ট্রের পুণের ফার্গুসন কলেজে অধ্যাপনার কাজে যোগ দেন। ১৯৭৯ সাল থেকে ১৯৮৪ সাল এই দীর্ঘ পাঁচ বছর তিনি ব্যাঙ্গালোরের ভারতীয় বিজ্ঞান সংস্থায় জৈব রসায়ন বিভাগে পিএইচডির জন্য গবেষণার কাজ করেন। ১৯৮৪ সালে তিনি পিএইচডি ডিগ্রি লাভ করেন। এরপর তিনি প্রাণ-জৈব রসায়ন নিয়ে গবেষণায় মনোনিবেশ করেন। ১৯৮৫ সাল থেকে ১৯৮৮ সাল এই তিন বছর তিনি ফোগার্টি ইন্টারন্যাশনাল সেন্টার, ন্যাশনাল ইনস্টিটিউট অফ হেলথ, ওয়াশিংটন, ডি.সি. থেকে ফোগার্টি ইন্টারন্যাশনাল ফেলোশিপ পান। ১৯৮৮-৮৯ সালে তিনি মার্কিন যুক্তরাষ্ট্রের ন্যাশনাল ইনস্টিটিউট অফ হেলথ-এ ভিজিটিং অ্যাসোসিয়েট হিসাবে কাজ করেছেন। ১৯৯০-৯১ সালে তিনি ভারতের ইন্ডিয়ান ইনস্টিটিউট অফ সায়েন্স-এ রিসার্চ অ্যাসোসিয়েট হিসাবে যোগ দেন। ১৯৯২-৯৩ সালে জার্মানির আলেকজান্ডার ভন হামবোল্ট ফাউন্ডেশনের আলেকজান্ডার ভন হামবোল্ট ফেলোশিপ পান। ১৯৯১ থেকে ১৯৯৮ সাল প্রায় সাত বছর তিনি ভারতের এসপিআইসি ফার্মা গবেষণা ও উন্নয়ন কেন্দ্রের বিজ্ঞানী হিসাবে দায়িত্বভার সামলেছেন। এরপর ১৯৯৮ সালের অক্টোবর মাসে ইন্ডিয়ান ইনস্টিটিউট অফ টেকনোলজি মাদ্রাজ-এ অধ্যাপনার কাজে যোগ দেন। সেখানেই প্রায় কর্মজীবনের পঁচিশ বছর অধ্যাপনা এবং গবেষণার কাজে কাটিয়েছেন।
১৯৮৭ সালের ১৩ জুলাই রোমেশ কৌলের সঙ্গ তার বিয়ে হয়।
১৯৭৫ সালে ভারতের পুণের নওরোজজী ওয়াদিয়া কলেজে রসায়নে ভাল ফল করার জন্য তিনি রসায়ন পুরস্কার পান। ১৯৮৫ সালে বেঙ্গালুরুর ইন্ডিয়ান ইনস্টিটিউট অফ সায়েন্স থেকে বিজ্ঞান অনুষদে সেরা গবেষণাপত্রের জন্য মিসেস হনুমন্ত রাও মেডেল দিয়ে তাকে সম্মান জানানো হয়। ২০১১ সালে মাদ্রাজ বিশ্ববিদ্যালয় আন্তর্জাতিক নারী দিবস পুরস্কার দিয়ে তাকে সম্মান জানায়। ২০১৫ সালের একজন অসামান্য মহিলা বিজ্ঞানী হিসাবে তিনি অধ্যাপক এস কে চ্যাটার্জি পুরস্কার পান। এই পুরস্কারের মূল্য নগদ ৪০ হাজার টাকা এবং একটি মানপত্র। অঞ্জু ইন্ডিয়ান সোসাইটি অফ বায়ো-অর্গানিক কেমিষ্ট, ভারতের কেমিক্যাল রিসার্চ সোসাইটি এবং ব্যাঙ্গালোরের আইআইএসসি অ্যালামনাই অ্যাসোসিয়েশনের আজীবন সদস্য। তিনি মাদ্রাজ সায়েন্স ফাউন্ডেশনের একজন নির্বাচিত সদস্য।
ইংরেজি-ভিত্তিক ক্রেওল ভাষাসমূহ

ইংরেজি-ভিত্তিক ক্রেওল ভাষা বা সংক্ষেপে ইংরেজি ক্রেওল বলতে এমন এক ধরনের ক্রেওল ভাষা বোঝায় যেটি গঠনের সময় ইংরেজি ভাষার শব্দভাণ্ডার ঐ ক্রেওওলটির নিজস্ব শব্দভাণ্ডারের ভিত্তি হিসেবে কাজ করেছিল, অর্থাৎ ইংরেজি ভাষা ছিল ঐ ক্রেওল ভাষার ভিত্তিভাষা (লেক্সিফাইয়ার)। বেশির ভাগ ইংরেজি ক্রেওল ভাষা ব্রিটিশ উপনিবেশগুলিতে গঠিত হয়েছিল। ১৭শ থেকে ১৯শ শতকে যুক্তরাজ্যের নৌশক্তি ও বাণিজ্যের বিস্তারের সূত্র ধরে এগুলি গঠিত হয়। ইংরেজি-ভিত্তিক ক্রেওল ভাষাগুলির প্রধান দলগুলি হল আটলান্টিক মহাসাগরীয় (আমেরিকা ও আফ্রিকা মহাদেশীয়) এবং প্রশান্ত মহাসাগরীয় (এশিয়া ও ওশেনিয়া)।
বর্তমানে সারা বিশ্বে ৭ কোটি ৬৫ লক্ষের বেশি লোক কোনও এক ধরনের ইংরেজি-ভিত্তিক ক্রেওল ভাষাতে কথা বলে বলে প্রাক্কলন করা হয়েহে। সিয়েরা লিওন, মালয়েশিয়া, নাইজেরিয়া, ঘানা, জামাইকা, সুরিনাম ও সিঙ্গাপুরে ইংরেজি ক্রেওল বক্তাদের ঘনত্ব সবচেয়ে বেশি।
বিভিন্ন ইংরেজি-ভিত্তিক ক্রেওল ভাষাগুলির উৎস একই কি না, তা নিয়ে বিতর্ক বিদ্যমান। পিজিনসমূহের একবংশীয় তত্ত্ব (Monogenetic theory of pidgins) এই প্রস্তাব করে যে একটিমাত্র ভাষা (যেটিকে প্রত্ন-পিজিন ইংরেজি নাম দেওয়া হয়েছে), যেটি ১৬শ শতকের শুরুর দিকে পশ্চিম আফ্রিকার উপকূলে কথিত হত, সেটিই আটলান্টিক মহাসাগরের (আফ্রিকা বা আমেরিকা মহাদেশের) প্রায় সব ক্রেওল ভাষার পূর্বসূরী।
যথার্থ ক্রেওল না হলে কদাচিৎ ক্রেওল হিসেবে ডাকা হয়ে থাকে:
২০১৭ নারীদের মার্চ

২০১৭ নারীদের মার্চ ছিল বিশ্বব্যাপী একটি প্রতিবাদ, মার্কিন প্রেসিডেন্ট হিসেবে ডোনাল্ড ট্রাম্পের অভিষেক হওয়ার পরের দিন ২০১৭ সালের ২১ জানুয়ারি তারিখে এটি হয়েছিল। ট্রাম্পের নীতিগত অবস্থান এবং বক্তৃতা, যা বিবেচিত হয়েছিল নারীর অধিকারের প্রতি হুমকি এবং নারী বিদ্বেষ হিসেবে, তার প্রতিবাদে এই মিছিল হয়েছিল। এটি ছিল মার্কিন ইতিহাসে সবচেয়ে বড় এক দিনের বিক্ষোভ। বার্ষিক মিছিলের লক্ষ্য ছিল নারীদের মানবাধিকার এবং অন্যান্য বিষয় সংক্রান্ত আইন ও নীতির পক্ষে কথা বলা, যার মধ্যে রয়েছে নারীর অধিকার, অভিবাসন সংস্কার, স্বাস্থ্যসেবা সংস্কার, অক্ষমতার ন্যায়বিচার, প্রজনন অধিকার, পরিবেশ, এলজিবিটিকিউ অধিকার, জাতিগত সমতা, ধর্মের স্বাধীনতা, অধিকার ও সহনশীলতা । নারী আয়োজকদের মতে, তাদের লক্ষ্য ছিল "আমাদের নতুন প্রশাসনকে তাদের অফিসে প্রথম দিনে একটি সাহসী বার্তা পাঠানো এবং বিশ্বকে জানানো যে নারীর অধিকার হল মানবাধিকার"।
প্রধান প্রতিবাদটি ছিল ওয়াশিংটন, ডিসিতে, এবং এটি ওয়াশিংটনে নারীদের মার্চ নামে পরিচিত। বিশ্বব্যাপী, এর সাথে আরো অনেক মিছিল অনুষ্ঠিত হয়। ওয়াশিংটন মার্চ ইউটিউব, ফেসবুক এবং টুইটারে সরাসরি সম্প্রচার করা হয়েছিল। ওয়াশিংটন মার্চ ৪,৭০,০০০ এরও বেশি লোককে আকর্ষণ করেছিল। মার্কিন যুক্তরাষ্ট্রের মিছিলে ৩,২৬৭,১৩৪ থেকে ৫,২৪৬,৬৭০ জন লোক অংশগ্রহণ করেছিল, যা মার্কিন জনসংখ্যার প্রায় ১.০ থেকে ১.৬ শতাংশ। বিশ্বব্যাপী অংশগ্রহণ সাত মিলিয়নেরও বেশি অনুমান করা হয়েছে। মার্কিন যুক্তরাষ্ট্রে কমপক্ষে ৪০৮টি এবং অন্যান্য ৮১টি দেশে ১৬৮টি মার্চের পরিকল্পনা করা হয়েছিল বলে জানা গেছে। ২০১৭ নারীদের মার্চের পরে, আয়োজকরা রিপোর্ট করেছেন যে সারা বিশ্বে প্রায় ৬৭৩টি মার্চ হয়েছে, সাতটি মহাদেশের সবগুলিতেই, তার মধ্যে ২৯টি কানাডায়, ২০টি মেক্সিকোতে, এবং ১টি অ্যান্টার্কটিকায়। জনসমাগম শান্তিপূর্ণ ছিল: ডিসি, শিকাগো, লস এঞ্জেলেস, নিউ ইয়র্ক সিটি, বা সিয়াটলে কোনো গ্রেপ্তার করা হয়নি, সেখানে সম্মিলিতভাবে প্রায় দুই মিলিয়ন লোক মিছিল করেছিল। সংস্থাটির ওয়েবসাইটে বলা হয়েছে যে তারা "নাগরিক অধিকার আন্দোলনের অহিংস মতাদর্শ" মেনে চলতে চেয়েছিল। মিছিলের পরে, ওয়াশিংটনে নারীদের মার্চের আয়োজকরা এর গতি বজায় রাখার উদ্দেশ্যে যৌথ সক্রিয়তার জন্য "প্রথম ১০০ দিনের জন্য ১০টি অ্যাকশন" প্রচারাভিযান পোস্ট করেছেন।
শ্রীভূমি এফসি

শ্রীভূমি ফুটবল ক্লাব হল পশ্চিমবঙ্গের কলকাতা শহরে অবস্থিত শ্রীভূমি স্পোর্টিং ক্লাব একটি ভারতীয় পেশাদার ফুটবল বিভাগ। ক্লাবটি কলকাতা ফুটবল লিগে খেলে। তাদের মহিলা দল ভারতীয় মহিলা লিগে অংশগ্রহণ করে, এবং বর্তমানে কলকাতা মহিলা ফুটবল লিগে অংশগ্রহণ করে।
সাবাত ইসলামবুলি

সাবাত এম ইসলামবুলি (১৮৬৭-১৯৪১) সিরিয়ায়-জন্মগ্রহণকারী একজন কুর্দি-ইহুদি বংশদ্ভূত চিকিৎসক ছিলেন। তিনি সিরিয়ার প্রথম নারী চিকিৎসক। তিনি প্রথম পাশ্চাত্যের চিকিৎসাবিদ্যায় দিক্ষিত দেশের প্রথম নারী চিকিৎসক। 
ইসলামবুলি অটোম্যান সম্রাজ্যের অধীনে সিরিয়ার দামেস্কের একটি কুর্দি ইহুদি পরিবারে জন্মগ্রহণ করেন। তার নামের বানানের ভিন্নতা রয়েছে। বিভিন্ন নথিতে তাকে সাবাত ইসলামবৌলি, তাবাত ইসলামবুলি, তাবাত ইসতানবুলি, থাবাত ইসলামবুলি এবং আরও অনেক নামে পরিচয় দেওয়া হয়েছে। তার পারিবারিক নাম ইসতানবুলি লেখা হলেও আসল নাম ইসলামবুলি পাওয়া যায়। দামেস্কের পর তিনি কায়রোতে ছিলেন। তিনি ১৯৪১ সালে মৃত্যুবরণ করেন। তার বংশধরদের একটি অংশ কানাডায় থাকেন।
ইসলামবুলি ১৮৮৫ সালে মার্কিন যুক্তরাষ্ট্রের পেনসিলভেনিয়া মহিলা মেডিকেল কলেজে অধ্যয়ন শুরু করেন। তিনি ১৮৯০ সালে তার মেডিকেল ডিগ্রি নিয়ে স্নাতক হন। তিনি পাশ্চাত্য শিক্ষায়তন থেকে আধুনিক চিকিৎসাবিজ্ঞানে স্নাতক অর্জন করা এবং নিজদেশ সিরিয়ার প্রথম নারী চিকিৎসক। কলেজের প্রাক্তন ছাত্রীদের তালিকা অনুযায়ী ইসলামবুলি স্নাতক শেষ করার পর আবার দামেস্কে এবং তারপর ১৯১৯ সালে কায়রোতে গেছেন বলে মনে করা হয়। এরপর কলেজে তার সঙ্গে যোগাযোগ বিচ্ছিন্ন হয়ে যায়। মার্কিন যুক্তরাষ্ট্র ছেড়ে যাওয়ার পরে তার কী হয়েছিল তা খুব কমই জানা যায়।
১৮৮০-এর দশকে ইসতানবুল, বৈরুত ও কায়রোর মেডিকেল বিদ্যালয়গুলিতে নারীদের শিক্ষাদান শুরু হয়নি। ফলে এ অঞ্চলের নারীরা চিকিৎসাবিজ্ঞান অধ্যয়নের জন্য ইউরোপ ও আমেরিকায় গমন করতেন। সাবাত ইসলামবুলি এক্ষেত্রে অগ্রগামী নারী ছিলেন।
১৮৮৫ সালের ১০ অক্টোবর মেডিকেল কলেজে অধ্যায়নের সময় অনুষদ ডিনের অভ্যর্থনা অনুষ্ঠানে গৃহীত স্থিরচিত্রটি সাবাতের সবচেয়ে বেশি প্রচলিত ছবি। এছবিতে তাকে আনন্দী গোপাল জোশী ও কেই ওকামির সাথে নিজ অঞ্চলের সংস্কৃতি অনুযায়ী উপস্থাপিত পোশাকে দেখা যায়। চিত্রের প্রত্যেক নারী- আনন্দী ভারতের, কেই জাপানের এবং সাবাত সিরিয়ার তথা নিজ দেশের প্রথম নারী যারা পাশ্চাত্যের বিদ্যালয় হতে আধুনিক চিকিৎসাবিজ্ঞানে স্নাতক অর্জন করে চিকিৎসক হয়েছিলেন।
জেলেকন্যা ও কাঁকড়া

জেলেকন্যা ও কাঁকড়া হল "মহাকোশলের লোক-কাহিনীতে" ভেরিয়ার এলউইন কর্তৃক সংগৃহীত একটি ভারতীয় রূপকথা। এটি কুরুখের বস্তার রাজ্যের চিত্রকূটে বসবাসকারী একজন মানুষের গল্প।
একটি নিঃসন্তান কুরুখ দম্পতি তাদের ধানের ক্ষেতে একটি লাউ খুঁজে পেয়ে তা খেতে শুরু করে। কিন্তু লাউটি তাদের অনুরোধ করেছিল যেন তারা লাউটিকে আলতো করে কাটে। লাউয়ের ভিতরে একটি কাঁকড়া ছিল যাকে এই দম্পতি দত্তক নেওয়ার সিদ্ধান্ত নেয়। মহিলাটি তার পেটে একটি ঝুড়ি বেঁধে গর্ভবতী হওয়ার ভান করে এবং তারপরে কাঁকড়াটির জন্ম দেওয়ার দাবি করে।
সময়ের সাথে সাথে দম্পতি তার বিয়ে দেয়। কিন্তু তার স্ত্রী একটি কাঁকড়ার সাথে বিবাহ পছন্দ করে নি। তার শ্বশুরবাড়ির লোকজন ঘুমিয়ে থাকার সময় সে লুকিয়ে বেরিয়ে পড়ে, কিন্তু কাঁকড়াটি তার আগেই বেরোয়। কাঁকড়াটি একটি বটগাছকে জিজ্ঞেস করে সে কার; বটগাছ উত্তর দেয় যে সে তার। কাঁকড়াটি বটগাছটিকে নিচে পড়ে যেতে আদেশ দেয়, তারপর গাছের ভেতর তার কাঁকড়ার আকৃতির পরিবর্তে মানুষের আকৃতি ধারণ করে। তার স্ত্রী অজান্তেই একটি নাচের অনুষ্ঠানে তার সাথে দেখা করে এবং তাকে তার অলঙ্কার উপহার দেয়। স্ত্রী আসার আগেই সে ফিরে এসে তার কাঁকড়া আকৃতি ধারণ করে সব অলঙ্কার ফিরিয়ে দেয়। যার ফলে তার স্ত্রী ভয় পেয়ে যায়।
তার স্ত্রী পুনরায় লুকিয়ে বেরোনোর চেষ্টা করে কিন্তু কাঁকড়াটিকে লক্ষ্য করার জন্য পিছনে থেকে যায়। কাঁকড়া তার মানব আকৃতি ধারণ করার পর তার স্ত্রী বটগাছটিকে জিজ্ঞেস করল যে এটা কার? বটগাছ উত্তর দেয় যে এটা তার; তার স্ত্রী বটগাছটিকে নিচে পড়ে যেতে আদেশ দেয় এবং কাঁকড়ার আকৃতিকে পোড়ানোর আদেশ দেয়। তার স্বামী তাকে নাচের অনুষ্ঠানে খুঁজে না পেয়ে ফিরে আসে। স্ত্রী লাফ দিয়ে তার ওপর পড়ে এবং তাকে ধরে ঘরে নিয়ে যায়।
লোকসাহিত্যিক স্টিথ থম্পসন এবং ওয়ারেন রবার্টস আন্তর্জাতিক আর্নে-থম্পসন সূচকের উপর ভিত্তি করে দক্ষিণ এশিয়ার লোককাহিনীগুলির জন্য একটি সূচক তৈরি করেছেন। তাদের যৌথ কাজ "টাইপস অফ ইণ্ডিক ওরাল টেলস" শিরোনামে তারা গল্পটিকে টাইপ ৪৪১ হিসাবে শ্রেণীবদ্ধ করেছেন। "হ্যান্স মাই হেজহগ" একটি বিবিধ টাইপ যা এখনো পতি হিসাবে বিভিন্ন প্রাণী চক্রের অন্তর্গত। একজন মনুষ্য কুমারী এবং একটি মন্ত্রশাপিত প্রাণীর মধ্যে বিবাহ নিয়ে গল্পগুলো এই শ্রেণির অন্তর্ভুক্ত। তবে হারিয়ে যাওয়া বা নিখোঁজ স্বামীর সন্ধান সংক্রান্ত গল্পগুলো এই শ্রেণির অন্তর্ভুক্ত নয়।
এলউইন উল্লেখ করেছেন যে কাঁকড়াকে একগামী এবং গার্হস্থ্য বিশ্বস্ততার উদাহরণ হিসাবে বিবেচনা করা হয়।
গল্পটিতে বি৬৪৭.১.১ মোটিফ রয়েছে। যা "কাঁকড়া আকারের ব্যক্তির সাথে বিবাহ" নির্দেশ করে।
প্রফেসর স্টুয়ার্ট ব্ল্যাকবার্ন গল্পটির কাঁকড়া স্বামীর সাথে ভারতের উপজাতীয় গোষ্ঠীগুলির মধ্যে (যেমন, গোন্ডি, কুরুক এবং সাঁওতাল), সেইসাথে বার্মা (শান) এবং উত্তর লাওসে (মিয়েন) প্রচলিত গল্পগুলোতে ভিন্নতা খুঁজে পান।
ভীত খরগোশ

খরগোশ প্রবাদ অনুযায়ী ভীতু এবং এই আচরণের উপর ভিত্তি করে বেশ কয়েকটি কল্পকাহিনী তৈরি করা হয়েছে। সর্বাধিক পরিচিত গল্পটি প্রায়শই "খরগোশ এবং ব্যাঙ" শিরোনামে ঈশপের কল্পকাহিনীগুলির মধ্যে দেখা যায় এবং এটি পেরি সূচকে ১৩৮ নম্বরে রয়েছে। এশিয়াতে অনুরূপ উদাহরণ থাকার পাশাপাশি কয়েক শতাব্দী ধরে বিভিন্ন সংস্করণও রয়েছে।
একটি খরগোশের শুরু করা পদদলিত হওয়ার কাহিনীর প্রাচীনতম রূপটি বৌদ্ধ শাস্ত্রে "দুড্ডুভা জাতক" (৩৩২) নামে পরিচিত একটি ক্রমবর্ধমান কাহিনীর আকারে উঠে আসে।
একটি ফল পড়ার শব্দ শুনে একটি খরগোশ মনে করে যে পৃথিবী ধসে পড়ছে, সে অন্য সমস্ত প্রাণীকে পালিয়ে যেতে বলে। গল্পটিতে 'খরগোশের শোনার শব্দ' ভারতীয় বাগধারাটি যুক্ত হয়েছে, যার অর্থ একটি অসম্ভবতা। অনেক পরে এর পশ্চিমী সমতুল্য হল হেনি পেনির লোককাহিনী, যেখানে যুক্ত বাগধারাটি হল 'আকাশ ভেঙে পড়ছে'।
"খরগোশ ও ব্যাঙ" এর ঈশোপিক উপকথায় পদদলিত হওয়া আরও সীমাবদ্ধ ছিল। গ্রীক ও ল্যাটিন উভয় ভাষায় বেশ কয়েকটি সংস্করণ রয়েছে। কোনো কোনোটিতে পাতায় বাতাসের শব্দে খরগোশ পালাতে শুরু করে; অন্যগুলোতে তারা একটি সভা ডাকে, সেখানে তারা এই সিদ্ধান্তে উপনীত হয় যে তাদের জীবন এতটাই বিপদবহুল, তারা নিজেরাই নদীতে ঝাঁপিয়ে পড়তে পারে। তারা যখন নদীর দিকে ছুটছিল, তাদের দেখে তীরের ব্যাঙগুলি বিরক্ত হয় এবং পানিতে লাফ দেয়। এটি দেখে আরও চিন্তিত খরগোশ আত্মহত্যার সিদ্ধান্ত বাতিল করে; তার মনে হয় যদি এমন কোন প্রাণী থাকে যারা খরগোশকে দেখে ভয় পেতে পারে, তবে হয়তো তাদের নিজেদের অবস্থা ততটা খারাপ নয় যতটা তারা ভাবছে। 
মারি ডি ফ্রান্সের ইসোপেটে ১১৯০ সালের দিকে বলা গল্পে, খরগোশরা অন্য দেশে চলে যাওয়ার সিদ্ধান্ত নিয়েছিল। কিন্তু যখন তারা ব্যাঙকে দেখে পালানোর জন্য একটি পুকুরে লাফিয়ে পড়তে, তখন এই সিদ্ধান্তে আসে যে "তারা কখনই এমন রাজ্য বা এই পৃথিবীতে এমন কোন জায়গা খুঁজে পাবে না, যেখানে সবাই ভয়, কাজ বা দুঃখ ছাড়াই বসবাস করতে পারে।" মেরির নিকটবর্তী সমসাময়িক বেরেচিয়াহ হা-নাকদানের ইহুদি সংস্করণে, বাড়ি ফেরার সিদ্ধান্ত নেওয়ার আগে রাতে ব্যাঙের ডাকাডাকিও অভিবাসীদের দলকে আতঙ্কিত করে তুলেছিল। 
দুটি নিও-ল্যাটিন কবিতা হিয়েরনিমাস ওসিয়াসের তার ১৫৬৪ সালের সংগ্রহে উপকথার প্রতি উৎসর্গ করা হয়েছে। এর মধ্যে প্রথমটিতে, তিনি মানুষের দুঃখকষ্টের সাথে একটি সাদৃশ্য আঁকেন এবং মন্তব্য করেন যে কেউ সত্যিই মরতে চায় না; পরবর্তী ছোট কবিতায় উপসংহারটি হল যে, আমাদের ভয়কে জয় করতে শেখা বড় হওয়ার অংশ। গল্পের ডাচ সংস্করণটি "একটি শক্ত হৃদয় ভয়ের প্রতিকার" শিরোনামে একটি প্রতীকী উপস্থিতি তৈরি করে, যেখানে এটিতে একটি ধর্মীয় ব্যাখ্যা দেওয়া হয়। সেই বইয়ের চিত্রকর ছিলেন মার্কাস ঘেরার্টস দ্য এল্ডার, যিনি অবশেষে ইংল্যান্ডে পালিয়ে যান।
মঞ্জুলা রেড্ডি

মঞ্জুলা রেড্ডি (জন্ম ১৯৬৫) একজন ভারতীয় ব্যাকটেরিয়া জিনতত্ত্ববিদ। তিনি ভারতের হায়দ্রাবাদের সেন্টার ফর সেলুলার অ্যান্ড মলিকুলার বায়োলজির প্রধান বিজ্ঞানী। ব্যাকটেরিয়া কোষ প্রাচীর গঠন এবং সংশ্লেষণের উপর তার গবেষণার স্বীকৃতিস্বরূপ তিনি ২০১৯ সালে জীবন বিজ্ঞানে ইনফোসিস পুরস্কার লাভ করেন। তিনি তেলেঙ্গানা একাডেমি অফ সায়েন্সেস এবং ভারতীয় বিজ্ঞান একাডেমীর ফেলো সদস্য।
মঞ্জুলা রেড্ডি ২০০২ সালে সেন্টার ফর সেলুলার অ্যান্ড মলিকুলার বায়োলজি থেকে তার পিএইচডি ডিগ্রি অর্জন করেন। তিনি ২০০৭ সালে এই প্রতিষ্ঠানে তার নিজস্ব পরীক্ষাগার চালু করেন।
মঞ্জুলা রেড্ডি ব্যাকটেরিয়া কোষের প্রাচীর নিয়ে ব্যাপকভাবে গবেষণা করেন।
তিনি "এশেরিকিয়া কোলাই" নামে একটি গ্রাম নেগেটিভ, রড-আকৃতির, কোলিফর্ম ব্যাক্টেরিয়ার মধ্যে একটি "স্পেসমেকার" উৎসেচক শনাক্ত করেন। তিনি লক্ষ্য করেন যে, এই উৎসেচকটি পেপ্টিডোগ্লাইক্যানের নির্দিষ্ট সংযোগগুলিকে আর্দ্রবিশ্লেষিত করে যার ফলে ব্যাকটেরিয়া কোষের প্রাচীর প্রসারিত হয়।
তার লক্ষ্য ছিল অভিনব অ্যান্টিমাইক্রোবিয়ালগুলির বিকাশ করা। তার প্রধান কারণ হলো অ্যান্টিমাইক্রোবিয়ালগুলি পেপ্টিডোগ্লাইকান সংশ্লেষণ পথে নানাভাবে প্রভাব বিস্তার করতে পারে। তিনি মডেল জীবাণু হিসাবে "মাইকোব্যাকটেরিয়াম স্মেগমাটিস" এবং "এশ্চেরেচিয়া কোলাই" ব্যাক্টেরিয়া ব্যবহার করেন।
তিনি সেইসব বিজ্ঞানীদের দলের সঙ্গে ছিলেন যারা মিউটাজেন এবং অ্যান্টি-মিউটাজেন সনাক্ত করার প্রক্রিয়াটির পেটেন্ট করেছিলেন। এই প্রক্রিয়াটি মার্কিন যুক্তরাষ্ট্রে ১৯৯৯ থেকে ২০১৮ সাল পর্যন্ত পেটেন্ট করা হয়। দলের অন্য বিজ্ঞানীদের মধ্যে ছিলেন জয়রামন গৌরীশঙ্কর এবং শান্তি এম ভারতন।
২০১৯ সালে তিনি জীবন বিজ্ঞানে ইনফোসিস পুরস্কার পান। ব্যাকটেরিয়া কোষ প্রাচীরের সংশ্লেষণ এবং ক্ষয়ের সাথে জড়িত জৈবিক প্রক্রিয়াগুলির উপর তার ব্যাপক কাজের জন্য তিনি এই পুরস্কারে ভূষিত হন। তার কাজের মধ্যে রয়েছে 'স্পেসমেকার' উৎসেচকগুলির সনাক্তকরণ, বিচ্ছিন্নতা এবং বৈশিষ্ট্য অন্তর্ভুক্তকরণ যা কোষের দেয়াল ভেঙে নতুন বৃদ্ধির জন্য জায়গা তৈরি করে। তার গবেষণা অ্যান্টিবায়োটিক কার্যকারিতার সম্ভাব্য লক্ষ্যগুলি সনাক্ত করতে সহায়তা করে।
২০২০ সালে তিনি ভারতীয় বিজ্ঞান একাডেমীর ফেলো সদস্য নির্বাচিত হন। তিনি তেলেঙ্গানা একাডেমি অফ সায়েন্সেসের একজন ফেলো সদস্য এবং আমেরিকান সোসাইটি ফর মাইক্রোবায়োলজি থেকে প্রকাশিত "জার্নাল অফ ব্যাকটিরিওলজি" নামক বিজ্ঞান পত্রিকার সম্পাদকীয় বোর্ডেরও সদস্য।
একটি সাক্ষাৎকারে মঞ্জুলা বলেছেন যে, তার বাবা মোহন রেড্ডি এবং তার মা একজন বিজ্ঞানী হিসাবে তার কর্মজীবনকে সমর্থন করেছিলেন। তিনি একজন কার্ডিওলজিস্টকে বিয়ে করেছেন এবং তার দুটি ছেলে রয়েছে।
আল আহেদ এফসি

আল আহেদ ফুটবল ক্লাব () হল লেবানন দেশের বেইরুট ভিত্তিক একটি ফুটবল ক্লাব। ১৯৬৪-তে প্রতিষ্ঠিত ক্লাবটি বর্তমানে লেবানীয় প্রিমিয়ার লিগ প্রতিযোগিতায় অংশগ্রহণ করে। প্রতিষ্ঠার সময় আল আহেদ আল জাদিদ নামে এই দলটি তৃতীয় ডিভিশন লিগে খেলত। ১৯৯৬-এ প্রথম ডিভিশনে পদার্পণ করে।
ডাকনাম "হলুদ দুর্গ" (), আহেদ একটি এএফসি কাপ শিরোপা, নয়টি প্রিমিয়ার লিগ শিরোপা জিতেছে, ছয়টি এফএ কাপ শিরোপা, দুটি ফেডারেশন কাপ শিরোপা, আটটি সুপার কাপ শিরোপা, এবং ছয়টি এলিট কাপ শিরোপা জিতেছে। তারা ২০০৮-এ তাদের প্রথম লিগ শিরোপা অর্জন করে, এবং তিনটি অপরাজিত জিতেছে (২০১০, ২০১৮ এবং ২০২২)। ২০১১ সালে, আহেদ লেবাননের প্রথম দল হয়ে ওঠে যারা ঘরোয়া ট্রেবল এবং কুয়াড্রুপল জিতেছিল, যখন তারা একই মৌসুমে লিগ, এফএ কাপ, এলিট কাপ এবং সুপার কাপ জিতেছে। ২০১৯ সালে, আহেদ এএফসি কাপ-এর ফাইনালে উত্তর কোরিয়ার দল এপ্রিল ২৫কে পরাজিত করে।
ক্লাবটি মূলত লেবাননের শিয়া সম্প্রদায় থেকে সমর্থন পায়; তারা লেবাননের শিয়া রাজনৈতিক দল এবং সশস্ত্র সংগঠন হিজবুল্লাহ এর সাথেও যুক্ত। আহেদ, বেইরুট ক্লাব নেজমেহ এবং আনসার এর প্রতিদ্বন্দ্বী। ২০১৮ সালে গঠিত তাদের আল্ট্রা গ্রুপটিকে "আল্ট্রাস ইয়েলো ইনফার্নো" বলা হয়। আহেদের স্টেডিয়াম, আল আহেদ স্টেডিয়াম, যা ২০০০ দর্শক ধারণক্ষমতা সম্পন্ন।
তিনটি আরবি বর্ণ সাজিয়ে প্রতীক নির্মিত হয়েছে, যা বোঝায় "আহেদ" ()।
রজ্জুপথ

রজ্জুপথ, যা রোপওয়ে () বা কেব্‌লওয়ে () নামেও পরিচিত, পরিবহনের একধরনের মাধ্যম যেখানে তার রজ্জু ব্যবহার করা হয়। রজ্জুপথের মাধ্যমে যাত্রী ও মাল পরিবহন করা হয় এবং এর জন্য অনেকসময় "কেব্‌ল কার" () ব্যবহার করা হয়। কপিকলের ব্যবহার এবং উপরে ওঠা ও নিচে নামা পণ্যের মধ্যে ভারসাম্য নিয়ন্ত্রণ হচ্ছে রজ্জুপথের অন্যতম উপাদান। এটি অনেকসময় পার্বত্য এলাকায় ব্যবহার করা হয় যেখানে রজ্জুপথের মাধ্যমে উচ্চতার মধ্যে বিশাল পার্থক্যকে অতিক্রম করা যায়।
খ্রিস্টপূর্ব ২৫০-এ দক্ষিণ চীনে ঝুলন্ত রজ্জুপথ ব্যবস্থার চিত্রগুলো থেকে রজ্জু দ্বারা চালিত পরিবহনের প্রাচীনতম ব্যবহার লক্ষ করা যায়।
১৬১৬ খ্রিস্টাব্দে ভেনিসীয় ব্যক্তি ফাউস্তো ভেরানৎসিও দুই রজ্জুবিশিষ্ট যাত্রীবাহী রজ্জুপথের এক নকশা তৈরি করেছিলেন, যা সর্বপ্রথম নথিভুক্ত যান্ত্রিক রজ্জুপথ। ১৬৪৪ সালে প্রথম কার্যকরী রজ্জুপথ তৈরি করা হয়েছিল এবং এর জন্য ওলন্দাজ ব্যক্তি আডাম ভিবাকে স্বীকৃতি দেওয়া হয়। ইউরোপের আল্পস পর্বতমালায় বসবাসকারী ব্যক্তিগণ এই প্রযুক্তির আরও উন্নয়ন সাধন করেছিল এবং তার রজ্জু ও বৈদ্যুতিক ড্রাইভের আবির্ভাবের ফলে এটি আরও উন্নত হয়েছিল।
কাভু

কাভু হল দক্ষিণ ভারতের কেরালায় মালাবার উপকূল অঞ্চলস্থিত পবিত্র উপবন বা তরূবীথিকার ঐতিহ্যবাহী নাম। কাভু শতাব্দী প্রাচীন আচার-অনুষ্ঠান নৃত্য থেইয়্যামের জন্য উল্লেখযোগ্য।
একটি সর্প কাভু (অর্থাৎ "সাপের আবাস") দক্ষিণ ভারতের কেরালা রাজ্যের ঐতিহ্যবাহী বাড়িগুলির নিকটস্থিত একটি ঐতিহ্যবাহী প্রাকৃতিক পবিত্র স্থান। মনে করা হয় এই পবিত্র স্থানে সাপেরা বসবাস করে। এই অঞ্চলে সাধারণত মনসা ('সাপের দেবী'), "নাগরাজ" ("সাপের রাজা") এবং অন্যান্য "নাগ দেবতা"দের ("সাপের দেবতা") প্রতীক স্থাপিত হয় যেখানে নৈবেদ্য এবং আচার সহযোগে উপাসনা করা হয়। বিশেষ অনুষ্ঠানের সময় বিশেষ পুজা সঞ্চালিত হয়। এই হিন্দু ধর্মানুষ্ঠান নাম্বুদিরিদের সম্প্রদায়ের পূজা দ্বারা সম্পাদিত হয় এবং সমস্ত জাতি শ্রদ্ধার সাথে সর্প কাভুর উপাসানা করে। যথাযথ অনুষ্ঠান ছাড়া এই এলাকায় প্রবেশ নিষিদ্ধ।
পৌরাণিক কাহিনী অনুসারে কেরালা অঞ্চল আরব সাগর থেকে উত্থিত হয়েছিল। অসংখ্য ক্ষত্রিয় রাজাদের হত্যার পাপ থেকে নিজেকে বাঁচানোর জন্য পরশুরাম "দান" হিসাবে ব্রাহ্মণদের (নাম্বুথিরিস) এই জমি প্রদান করেছিলেন। এই অঞ্চল জঙ্গলে পরিপূর্ণ ছিল এবং প্রচুর পরিমাণে বিষধর সাপ পাওয়া যেত। তাই ব্রাহ্মণরা সেখানে থাকতে অস্বীকার করল। পরশুরাম ভগবান শিবকে এই সমস্যার একটি সমাধান দেওয়ার জন্য অনুরোধ করলেন। শিব পরশুরামকে বললেন মনসা, অনন্ত এবং সাপের রাজা বাসুকির পূজা শুরু করতে। পরশুরাম তাই করেছিলেন এবং সর্পরা তার পুজায় সন্তুষ্ট হয়ে তাকে কেরালায় সাপের পূজা শুরু করার নির্দেশ দেন এবং সাপেদের বসবাসের জন্য বিশেষ সর্পক্কাভু (সাপের বন) বা কিছু বনাঞ্চল দান করার পরামর্শ দেন। পরশুরাম পরে মান্নারাসালা (আলাপ্পুঝা জেলার হরিপ্পাডুর কাছে) এবং ভেট্টিকোট্টু (আলাপ্পুঝা জেলার কায়ামকুলামের কাছে) অঞ্চলে দেবী মনসা, অনন্ত এবং বাসুকির মূর্তি স্থাপন করেন এবং তাদের পূজা শুরু করেন। ব্রাহ্মণরাও দেবী মনসা, অনন্ত ও বাসুকির পূজা করে এবং সন্তুষ্ট সর্প দেবতারা কেরালাকে বসবাসের উপযোগী করে তোলে।
কাভু হল একটি ভারতীয় পবিত্র উপবনের একটি দক্ষিণ ভারতীয় সংস্করণ।
ভারতের পবিত্র বনাঞ্চল সেখানে বসবাসকারী সম্প্রদায়ের কাছে ধর্মীয় ও বিবিধভাবে উল্লেখযোগ্য। তারা এই বনকে সুরক্ষা প্রদান করতেও তৎপর। এই পবিত্র তরুবনগুলির মধ্যে শিকার এবং গাছ কাটা সাধারণত কঠোরভাবে নিষিদ্ধ। শুধুমাত্র মধু সংগ্রহ এবং মৃত কাঠ সংগ্রহের মতো কিছু বিশেষ কাজ অনুমোদিত হয়। ভারতে ফেডারেল আইনের মাধ্যমে পবিত্র বনগুলি কোন বিশেষ সুরক্ষা পায়নি। কিছু স্বেচ্ছাসেবী সংস্থা স্থানীয় গ্রামবাসীদের সাথে এই ধরনের গাছ রক্ষা করার জন্য কাজ করে। ঐতিহ্যগতভাবে, এবং কিছু কিছু ক্ষেত্রে আজও, সম্প্রদায়ের সদস্যরা এই পবিত্র তরুবনানী রক্ষা করে। যাইহোক, বন্যপ্রাণী (সুরক্ষা) সংশোধনী আইন, ২০০২-এর অধীনে সংরক্ষিত অঞ্চলের জমিগুলিতে সরকারী সুরক্ষা প্রদানের জন্য আইন প্রবর্তন করেছে, যার মধ্যে পবিত্র তরুবনের সুরক্ষা অন্তর্ভুক্ত বলে অনুমান করা যায়।
ফিলিস্তিনের আরব মহিলা সমিতি

ফিলিস্তিনের আরব মহিলা সমিতি (এ ডব্লিউ এ) যা"আরব মহিলা সমিতি" নামেও পরিচিত। এটি ছিল একটি ফিলিস্তিনি মহিলা সংস্থা যা জেরুজালেম এর ফিলিস্তিনে ব্রিটিশ অনুশাসন ২৬ অক্টোবর ১৯২৯ সালে "আরব মহিলা নির্বাহী কমিটি (এ ডব্লিউ ই )" দ্বারা প্রতিষ্ঠিত হয়েছিল।
এ ডব্লিউ ই ১৯২৯ সালে জেরুজালেমে প্রথম একটি ফিলিস্তিনি আরব মহিলা সম্মেলন বা প্রথম আরব মহিলা সম্মেলনের আয়োজন ও পরিচালনা করে। এই সম্মেলন আরব এবং ইসলামিক বিশ্বের প্রথম আন্তর্জাতিক মহিলা সম্মেলন ছিল এবং এটি ছিল প্রথম পূর্বাঞ্চলীয় নারী সম্মেলন এর পূর্বসূরি।
১৯২৯ সালে জেরুজালেমে এই সম্মেলন দুই শতাধিক ফিলিস্তিনি মুসলিম ও খ্রিস্টান নারীদেরকে একত্রিত করে এবং এ সময় তিনটি প্রস্তাব পাস করা হয়: ১৯১৭ এর বেলফোর ঘোষণা বাতিল করা, আনুপাতিক প্রতিনিধিত্বশীল জাতীয় সরকারের ফিলিস্তিনের অধিকারের স্বীকৃতি এবং ফিলিস্তিনি শিল্পের উন্নয়ন।
জাতীয় ফিলিস্তিনের সংঘবদ্ধকরণের ফলে ১৯২৯ ফিলিস্তিন দাঙ্গা সংঘটিত হয়। এর ফলেই "আরব মহিলা নির্বাহী কমিটি" (এ ডব্লিউ ই) প্রতিষ্ঠার সূচনা হয়। এটিই ছিল ফিলিস্তিন-এ প্রথম নারী সংগঠন এবং ফিলিস্তিনি নারী আন্দোলনের সূচনার বিন্দু।
এ ডব্লিউ ই ১৯২৯ সালে জেরুজালেমে প্রথম ফিলিস্তিন আরব মহিলা সম্মেলন বা প্রথম আরব মহিলা সম্মেলনের আয়োজন ও পরিচালনা করে। এই সম্মেলন আরব এবং ইসলামিক বিশ্বের প্রথম আন্তর্জাতিক মহিলা সম্মেলন ছিল এবং এটি ছিল প্রথম পূর্বাঞ্চলীয় নারী সম্মেলন এর পূর্বসূরি। সম্মেলনের সময়, আরব মহিলা নির্বাহী কমিটি (এ ডব্লিউ ই ), ফিলিস্তিনের আরব মহিলা সমিতি (এ ডব্লিউ এ ) প্রতিষ্ঠা করে।
এ ডব্লিউ এ-এর লক্ষ্যগুলি এইভাবে বলা হয়েছিল ফিলিস্তিনের আরব মহিলাদের সামাজিক ও অর্থনৈতিক বিষয়গুলির উন্নয়নের জন্য কাজ করা, মেয়েদের জন্য শিক্ষাগত সুবিধার সম্প্রসারণকে সুরক্ষিত করার জন্য প্রচেষ্টা করা, [এবং] নারীদের অবস্থানকে উন্নীত করার জন্য সম্ভাব্য এবং আইনানুগ সব ব্যবস্থা গ্রহণ করা ।এর প্রতিষ্ঠাতা সদস্যরা হলেন ওয়াহিদা আল-খালিদি (সভাপতি), মাতিয়েল মোগানাম এবং কাত্রিন দীব (সচিব), শাহিন্দা দুজদার (কোষাধ্যক্ষ), নাইমিতি আল-হুসাইনি, তারাব আবদ আল-হাদী, মেরি শিহাদা, আনিসা আল-খাদরা, খাদিজা আল-হুসাইনি, দিয়া আল নাশাশিবি, মেলিয়া সাকাকিনি , জলিখা আল-শিহাবি, কামিল বুদায়রি, ফাতিমা আল-হুসাইনি, জাহিয়া আল নাশাশিবি, এবং সাদিয়া আল-আলামি। ফিলিস্তিনি নারী আন্দোলনের পথিকৃৎরা সংখ্যালঘু মধ্যবিত্ত নারী, যারা পশ্চিমা শিক্ষায় উন্মোচিত আধুনিকতাবাদী মধ্যবিত্ত পরিবার থেকে এসেছেন, যারা ভবিষ্যৎ এর মুক্ত প্যালেস্টাইনের সাফল্যে অবদান রাখার জন্য নারীর মুক্তির পক্ষে ছিলেন।
এ ডব্লিউ এ ফিলিস্তিনের অনেক শহরে শাখা গঠন করে এবং এটি ফিলিস্তিনি নারী আন্দোলনের একটি নেতৃস্থানীয় সংগঠন হয়ে ওঠে।
এটি আরব বিক্ষোভে ব্রিটিশ ম্যান্ডেটের বিরুদ্ধে সক্রিয় ছিল: এটি ১৯৩৬ এবং ১৯৩৯ সালের বিদ্রোহের বন্দী এবং বিদ্রোহীদের সমর্থন প্রমাণ করেছিল, ব্রিটিশ কর্তৃপক্ষের কাছে প্রতিবাদ করেছিল এবং ফিলিস্তিনি জাতীয় আন্দোলনের জন্য আন্তর্জাতিক ও আঞ্চলিক সমর্থন সমাবেশ করেছিল।
১৯৩৮ সালে, এ ডব্লিউ এ কায়রোতে অনুষ্ঠিত মিশরীয় নারীবাদী ইউনিয়ন-এ যোগ দিয়েছিল। ১৯৪৪ সালে, এ ডব্লিউ এ মূল এ ডব্লিউ এ এবং আরব মহিলা সমিতি -এ বিভক্ত হয়, যা ১৯৪৪ এর আরব মহিলা সম্মেলনে এর পরে আনুষ্ঠানিকভাবে আরব নারীবাদী সমিতি (এ এফ ইউ) হিসাবে প্রতিষ্ঠিত হয়েছিল। এ ডব্লিউ এ পরবর্তিতে প্রধানত জেরুজালেমে একটি দাতব্য সংস্থার আকারে কাজ করতে থাকে।
ব্রনসন রিড

জারমেইন হ্যালি (জন্ম ২৫ আগস্ট ১৯৮৮) হলেন একজন অস্ট্রেলিয়ান পেশাদার কুস্তিগির যিনি বর্তমানে ডাব্লিউডাব্লিউই-তে স্বাক্ষর করেছেন, যেখানে তিনি রিং ব্র্যান্ডে "ব্রনসন রিড" নামে পারফর্ম করেন। তিনি একজন প্রাক্তন এনএক্সটি উত্তর আমেরিকান চ্যাম্পিয়ন।
হ্যালি তার হাই স্কুলের প্রিয়তমা পেইজকে বিয়ে করেছেন, যিনি এনএক্সটি উত্তর আমেরিকান চ্যাম্পিয়নশিপ জেতার পর এনএক্সটি তে উপস্থিত ছিলেন। তিনি সামোয়ান বংশোদ্ভূত। ২৪ ফেব্রুয়ারি ২০২৪-এ, হ্যালি টুইটারে ঘোষণা করেছিলেন যে তার স্ত্রী, পেইজ সন্তানের জন্ম দিয়েছেন, যার ফলে তিনি এলিমিনেশন চেম্বার মিস করেছেন: পার্থ পে-পার-ভিউতে তার যোগ দেওয়ার কথা ছিল।
লিপষ্টিক নারীবাদ

লিপষ্টিক নারীবাদ (একই সাথে গার্লি Girly/Girlie নারীবাদ নামেও পরিচিত) নারীবাদের একটি প্রকরণ। এই নারীবাদ নারীত্বের প্রচলিত ধারণাকে ধারণ করে, যার মধ্যে চিরাচরিত নারীবাদী ধারণার সাথে সাথে নারীর যৌন ক্ষমতাও যুক্ত। নারীবাদের তৃতীয় তরঙ্গের সময়কালে এই ধারণার উদ্ভব হয়, পূববর্তী আন্দোলনগুলোর আদর্শের প্রতি একধরণের উত্তর হিসেবে, যেখানে নারী মনে করে যে, সে একইসাথে নারী ও নারীসুলভ হতে পারে না।
পূর্ববর্তী নারীবাদী কর্মসূচীগুলো নারীর মৌলিক অধিকারের প্রতি জোর দিয়েছিল, যার সূচনা হয়েছিল নারীর সাফরেজ মুভমেন্টের মধ্য দিয়ে। লিপষ্টিক নারীবাদ প্রমাণ করতে চায় যে, নারী তার নারীত্ব ও যৌনতাকে বাতিল না করেও অথবা অবহেলা না করেও নিজের নারীবাদী সত্ত্বা ধরে রাখতে পারে।
নারীবাদকে ঘিরে প্রচলিত নির্দিষ্ট ধ্যানধারণা এবং সেই সময়ের নারীবাদ নিয়ে কর্তৃত্ববাদী সামাজিক বয়ান থাকা সত্ত্বেও জোরা নিয়েল হার্সটন ও এমা গোল্ডম্যান যুক্তি দেখান যে, নারীত্বের ধারণা ও নান্দনিকতার দার্শনিক ধারণাকে ব্যবহার করে প্রাত্যহিক জীবনে ক্রিয়াশীল লিঙ্গীয় সম্পর্ককে বিশ্লেষণ ও ক্ষমতায়িত করা সম্ভব। লিপষ্টিক নারীবাদ নারীত্ব এর আদর্শ ও নারীর যৌনচাহিদাকে ধারণ করে। লিপষ্টিক নারীবাদের বিষয়ে যারা জ্ঞান রাখেন, তারা বিশ্বাস করেন যে, নারীর অধিকার রয়েছে তার আবেগ ও যৌনতা অনুযায়ী আচরণ করার। এক অর্থে বলা যায় যে, নারীবাদের দ্বিতীয় তরঙ্গের সাফল্যের কারণে নারীত্বের যে বিষয়গুলোকে পূর্বে ক্ষমতাহীন বলে মনে করা হতো, যেমন মেক-আপ, ষ্টিলেটো প্রভৃতিকে নারীত্বের বিষয় বলে দাবী করা সম্ভব হয়েছে।
দ্বিতীয় তরঙ্গের নারীবাদের ধারাবাহিকতায় তৃতীয় তরঙ্গের নারীবাদের একটি আন্দোলন হল লিপষ্টিক নারীবাদ। নারীবাদের দ্বিতীয় তরঙ্গের উত্থান ঘটেছিল যুক্তরাষ্ট্রে, ১৯৬০ সালের দিকে। এই তরঙ্গ আমেরিকার সৌন্দর্য শিল্প ও তার মানদন্ডগুলোপ প্রতি আপত্তি উত্থাপন করে নারীসুলভ সামগ্রী ব্যবহার বর্জন করার মাধ্যমে। এই সামগ্রীগুলোর মধ্যে ছিল বক্ষবন্ধনী, কোমরবন্ধ, চুল কুঞ্চনকারী যন্ত্র, কৃত্রিম চোখের পাতা এবং নারীদের জন্য প্রকাশিত ম্যাগাজিন। এই সামগ্রীগুলো বর্জনের পাশাপাশি যা নারীসুলভ নয় সেইসব অপ্রচলিত কর্মকাণ্ড দ্বিতীয় তরঙ্গের নারীবাদের নারী স্বাধীনতার চিহ্ন হয়ে ওঠে। যেমন পায়ের লোম না কামানো কিংবা কোন মেকআপ ব্যবহার না করা। প্রথমদিকের সাহিত্য হতে এই সময় পর্যন্ত, নারীত্বের প্রকাশ নারীবাদের সাথে এক বিপরীত অবস্থানের সম্পর্ক ধরে রেখেছে। অষ্টাদশ শতকে উলস্টোনক্রাফট তার লেখায় যে সকল নারী তাদের সৌন্দর্যকে গুরুত্ব দিত তাদের সমালোচনা করেছেন “পালকযুক্ত পাখী” বলে, যারা পালক ছাড়া আর কিছু্ই নয়। কিছুকাল পরে সিমোনে দ্য ব্যুভোর নারীদের প্রতি আকুতি জানিয়েছেন তাদের আবেগের প্রতি সাড়া না দিয়ে এবং সৌন্দর্যের কৃত্ত্বিমতার প্রতি আকৃষ্ট না হয়ে নিজের শরীর সর্বস্ব ভাবনার উর্ব্ধে ওঠার জন্য।
১৯৯৩ আর্তেমিও ফ্রাংকি কাপ

১৯৯৩ আর্তেমিও ফ্রাংকি কাপ ছিল আর্তেমিও ফ্রাংকি কাপের দ্বিতীয় সংস্করণ, এটি পূর্ববর্তী দক্ষিণ আমেরিকান এবং ইউরোপীয় চ্যাম্পিয়নশিপের বিজয়ীদের মধ্যে একটি ফুটবল ম্যাচ। এই ম্যাচে আর্জেন্টিনা, ১৯৯১ কোপা আমেরিকার বিজয়ী এবং ডেনমার্ক, উয়েফা ইউরো ১৯৯২ এর বিজয়ী ছিল। এটি ১৯৯৩ সালের ২৪ ফেব্রুয়ারি আর্জেন্টিনার মার দেল প্লাতার এস্তাদিও জোসে মারিয়া মিনেল্লাতে খেলা হয়েছিল। 
আর্জেন্টিনা অতিরিক্ত সময়ের পরে ১-১ গোলে ড্র করার পর পেনাল্টিতে ম্যাচটি ৫-৪ গোলে জিতে। এটিই ছিল আর্জেন্টিনার হয়ে ডিয়েগো ম্যারাডোনার জয় করা শেষ ট্রফি।
আশ্বিনিয়াই

আশ্বিনিয়াই (Ašvieniai) হল লিথুয়ানিয়ান পৌরাণিক কাহিনীর অন্তর্ভুক্ত ঐশ্বরিক যমজ, লাটভিয়ান ডিয়েভা ডেলি এবং বৈদিক অশ্বিনীকুমারদের বাল্টিক সমকক্ষের অনুরূপ। উভয় নাম ঘোড়ার জন্য একই প্রত্ন-ইন্দো-ইউরোপীয় মূল থেকে এসেছে - "*ék̂wos": পুরাতন লিথুয়ানিয়ান অ্যাশভা এবং সংস্কৃত অশ্ব অর্থ “ঘোড়া”। গ্রীক ডায়োস্কুরি ক্যাস্টর এবং পোলাক্সের মতো, তারা একটি সাধারণ ইন্দো-ইউরোপীয় পুরাণের প্রতিচ্ছবি, স্বর্গীয় জমজ।
আশ্বিনিয়াইকে আকাশের মধ্য দিয়ে Saulė (সূর্য) এর একটি বাহন টেনে তোলা হিসাবে উপস্থাপন করা হয়। আশ্বিনিয়াই, "žirgeliai" বা ছোট ঘোড়া হিসাবে চিত্রিত, বাড়ির সুরক্ষার জন্য স্থাপন করা হয় লিথুয়ানিয়ান ছাদগুলোতে সাধারণ মোটিফ,। মৌমাছি, জোতা, বিছানার ফ্রেম এবং অন্যান্য গৃহস্থালী সামগ্রীতেও অনুরূপ মোটিফ পাওয়া যায়। আশ্বিনিয়াই লিথুয়ানিয়ান উসিনি (Ūsinis) এবং লাটভিয়ান Ūsiņš (তুল. বৈদিক উষা), ঘোড়ার দেবতাদের সাথে সম্পর্কিত। উসিন, আশ্বিনিয়াইদের মধ্যে একটি, এক জোড়া সাদা ঘোড়ার দ্বারা আকাশ জুড়ে একটি সৌর রথ চালনারত হিসাবে বর্ণনা করা হয়েছে।
গড়াই রেল সেতু

গড়াই রেল সেতু কুষ্টিয়া জেলার গড়াই নদীর উপর নির্মিত একটি রেল সেতু। ১৮৬৫ সালে সেতুটি নির্মাণের কাজ শুরু হয়। সেতুটি বাংলাদেশের প্রথম বড় রেল সেতু।
বর্তমান বাংলাদেশে ১৮৬২ সালের ১৫ নভেম্বর প্রথম রেলপথ চালু হয়। তখন স্থাপিত হয় বাংলাদেশের প্রথম রেলওয়ে স্টেশন জগতি রেলওয়ে স্টেশন। জগতি থেকে রেলপথ গোয়ালন্দ পর্যন্ত বর্ধিত করা হয় ১৮৭১ সালে। এই রেলপথ নির্মাণের সবচেয়ে বড় বাঁধা ছিল কুষ্টিয়ার গড়াই নদী। ১৮৬৫ সালে সেতু নির্মাণের কাজ শুরু হয় এবং ১৮৭১ সালে সেতু নির্মাণ শেষ হয়। সেতুর নকশা প্রণয়ন করেন ব্রিটিশ নকশাকার জে.এ. টেম্পল।
১৯৩৬ সালের সেপ্টেম্বরে সেতুটির গার্ডার প্রতিস্থাপন ও পিয়ারগুলোর সংস্কারে একটি সংশোধিত প্রকল্প গ্রহণ করা হয়। রেলওয়ে বোর্ড থেকে ১২.৭০ লাখ রুপির বাজেটে বরাদ্দ দেওয়া হয়। ইস্টার্ন বেঙ্গল রেলওয়ের সেতুর ইঞ্জিনিয়ার অল্ডউইন স্মলার এই সংস্কার কাজের দায়িত্ব পান। ১৯৩৬ সালে ৩টি এবং পরবর্তীতে ১৯৩৭–১৯৩৮ সালে বাকি ৪টি স্প্যান প্রতিস্থাপন করা হয়।
সেতুটির দৈর্ঘ্য । সেতুর স্তম্ভ রয়েছে ৮ জোড়া বা বলা যায় ৮টি পিয়ার রয়েছে। মোট ৭টি স্প্যান রয়েছে যার প্রতিটির দৈর্ঘ্য ।
ব্রিটিশ আমলে গড়াই রেলসেতুর ব্যাপক গুরুত্ব ছিলো। কলকাতা থেকে ঢাকা যাতায়াতের জন্য এই রেলসেতু ব্যবহার হতো। এই রেললাইন প্রথমে গোয়ালন্দ ঘাট রেলওয়ে স্টেশন ও ফরিদপুর রেলওয়ে স্টেশন পর্যন্ত চালু হয়।
পদ্মাসেতুতে ট্রেন চলাচল শুরু হওয়ার পর থেকেই গড়াই রেলসেতুরও গুরুত্ব বেড়েছে। এই রেলসেতুর উপর দিয়ে বর্তমানে ০৪ টি আন্তঃনগর, ০১ টি কমিউটার ও ০২ টি শাটল ট্রেন আপ-ডাউন করে।
ইবনে হিন্দু

আবুল ফারাজ আলি বিন হুসেন ইবনে হিন্দু (মৃত্যু: ১০৩২ ) ছিলেন একজন পার্সিক কবি, দার্শনিক ও গ্যালনীয় চিকিৎসা অনুশীলনকারী। তিনি ইরানের রায় শহরের বাসিন্দা ছিলেন। তিনি "ইবনে হিন্দু" নামেই অধিক পরিচিত। পণ্ডিতরা তার এ নামের একাধিক ব্যাখ্যা দিয়েছেন, যার মধ্যে একটি হলো, তিনি ছিলেন পার্সিক এবং হিন্দুজান অঞ্চলের আদিবাসী অথবা হিন্দু নামে তার একজন পূর্ব-পুরুষ ছিলেন, যা তার বংশানুক্রমে পাওয়া যায়। তবে তিনি সম্ভবত ভারতীয় ঐতিহ্যধারী ও ইসলামি নবী মুহাম্মদ সা-এর অনুসারী একজন আরব বংশীয় মুসলিম ব্যক্তি ছিলেন।
কিছু সূত্র দাবী করে যে, তিনি বাগদাদে গিয়ে সেখানে আবুল হাসান আলী বিন সিওয়ারের সাথে দেখা করেন, যিনি ইবনুল খিমার নামে অধিক পরিচিত ছিলেন। সেখান থেকে তিনি ৩৮০ হিজরিতে নিশাপুর শহরের উদ্দেশ্যে যাত্রা করার আগে তার অধীনে কিছু কাল পড়াশোনা করেন। সেখানে গোরগান ও তাবারিস্তানের রাজকুমার শামসুল মা'আলি কাবুস বিন শামকার্তের দরবারে বিখ্যাত পণ্ডিত আবু রায়হান আল বিরুনীর সাথে দেখা করেন।
তার দর্শন ও চিকিৎসা প্রশিক্ষণ ব্যাপক ছিল এবং তিনি আবুল হাসান আল-আমিরি, আবুল খায়ের আল হাসান ইবনে সিওয়ার, এবং আবুল খায়ের ইবনে খামারের অধীনে অধ্যয়ন করেন। তিনি ৯৬৫ সালে আররাজান ভ্রমণ করেন এবং সেখানে বুওয়াইহিদদের জন্য সেবা অব্যাহত রাখেন।
তিনি আরবিতে লিখতেন। চিকিৎসক হিসাবে তার কবিতার কাজের জন্য সর্বাধিক বিখ্যাত ছিলেন। যে সকল ছাত্র তার সাথে অধ্যয়ন করার জন্য ভ্রমণ করতেন, তারাও তাকে উচ্চ সম্মানে রেখেছিল এবং তিনি সুলতান 'আদুদ আল দাওলার "দেওয়ানে নিযুক্ত ছিলেন।" এছাড়া ধর্মের প্রতি তার দৃষ্টিভঙ্গি খোলা মনের বলে বর্ণনা করা হয়েছে।
ইবনে হিন্দুর কাজ তিনটি ক্ষেত্রে কেন্দ্রীভূত: চিকিৎসা , দর্শন ও সাহিত্য। চিকিৎসা ক্ষেত্রে মিফতাহ আল তিব বইটি তার সবচেয়ে বিখ্যাত গ্রন্থ। বইটি ১৯৭৯ খ্রিস্টাব্দে ইরানি তেহরান বিশ্ববিদ্যালয়ের সহযোগিতায় মুহাক্কিক মেহেদি কর্তৃক সম্পাদিত হয়ে তেহরানে প্রকাশিত হয়। ইবনে আবি উসাইবা চিকিৎসা বিজ্ঞানে ইবনে হিন্দুর অবস্থান উল্লেখ করে নিজের কিতাব "উয়ুনুল আন্বা ফি তবাকাতুল আতিব্বায়" নিম্নোক্তভাবে বলেছেন: “তিনি হলেন সম্মানিত অধ্যাপক আবুল ফারাজ আলী ইবনে হুসাইন ইবনে হিন্দু। তিনি বিজ্ঞান ও চিকিৎসা বিষয়ক বিখ্যাত কাজগুলিতে মহান ও বিশিষ্ট ব্যক্তি ছিলেন।”
দর্শনের ক্ষেত্রে তিনি বেশ কয়েকটি নিবন্ধ লেখেন, যার মধ্যে সবচেয়ে বিখ্যাত ছিলো "দার্শনিক পুনরুত্থানের বর্ণনার উপর একটি প্রবন্ধ"। ইবনে হিন্দুর সাহিত্যিক মর্যাদা হিসাবে, ইবনে হিন্দুর কবিতা শব্দের সূক্ষ্মতা ও উদ্ভাবনী চিত্রের সৌন্দর্য দ্বারা আলাদা ছিল। কবিতায় তিনি গুরুতর ও হাস্যকর বিষয় নিয়ে কাজ করেছেন। আল-সালাবি তার বই আল-ইয়াতিমার ১ম খণ্ডে ১৩৫ পৃষ্ঠায় ইবনে হিন্দুকে এই বলে বর্ণনা করেন যে, তিনি ছিলেন এমন জ্ঞানী, যিনি কবিতায় বিশ্ব ছড়িয়েছিলেন এবং বাকপটু শব্দগুলোকে পরিমার্জিত করার দ্বারা ও দূরবর্তী উদ্দেশ্যগুলোকে কাছাকাছি নিয়ে আসার দ্বারা বিপথগামী অর্থ শিকারে গুণী মানুষকে একত্রিত করেন। "দিমইয়াতুল কসর" গ্রন্থে তাকে সাহিত্য ও গদ্যের রাজপুত্র হিসাবে বর্ণনা করা হয়েছে।
মোনা: জ্বীন-২

মোনা: জ্বীন-২ হলো ২০২৪ সালের বাংলা ভাষার বাংলাদেশী ভৌতিক চলচ্চিত্র। জাজ মাল্টিমিডিয়া ব্যানারে পরিচালনা করেছেন কামরুজ্জামান রুমান। নাম ভূমিকায় অভিনয় করেছেন সুপ্রভাত। আরও আছেন তারিক আনাম খান, আহমেদ রুবেল, দীপা খন্দকার, আরিয়ানা, সাজ্জাদ হোসেন, সামিনা বাসার, শেহজাদ ওমর, রেবেকা, মাহমুদুল ইসলাম মিঠু, শামীম প্রমুখ। এটি জ্বীন (২০২৩) চলচ্চিত্রের দ্বিতীয় কিস্তি, যা ২০২৪ সালের ১১ই এপ্রিল মুক্তি পায়।
জামালপুরে এক লোকের বাড়িতে জ্বীনের উৎপাত। ফলে বাড়ির মালিক নিজ বাড়ি ছেড়ে মাদ্রাসাকে ভাড়া দেয়। কিন্তু মাদ্রাসার ছাত্র ও শিক্ষক জ্বীনের উৎপাতে সেই বাড়িটি ছেড়ে দেয়।
২০২১ সালে ‘মোনা’ ওয়েব ফিল্ম নির্মাণের ঘোষণা দেয় জাজ মাল্টিমিডিয়া। হরর গল্পের ওয়েব ফিল্মটি নির্মাণ করেন কামরুজ্জামান রোমান। পরে জাজ জানায়— ওটিটিতে নয়, প্রেক্ষাগৃহে মুক্তি পাবে ‘মোনা’। তবে "মোনা" নাম বদলে ‘"মোনা: জ্বীন-২"’ নামে প্রেক্ষাগৃহে মুক্তির জন্য সেন্সর বোর্ড থেকে ছাড়পত্র পেয়েছে।
চলচ্চিত্রটি ২০২৪ সালের ১৩ ফেব্রুয়ারি "বাংলাদেশ চলচ্চিত্র উন্নয়ন কর্পোরেশন" থেকে অনাপত্তি সনদ লাভ করে।
২০২৪ সালে ১১ই এপ্রিল ঈদে উপলক্ষে বাংলাদেশের প্রেক্ষাগৃহে মুক্তি পায়। পরবর্তীতে ২৬শে এপ্রিল এটি পাকিস্তানের ২৪টি প্রেক্ষাগৃহে মুক্তি পায়।
২০২৪ সালে ১৯ মার্চ জাজ মাল্টিমিডিয়ার ফেসবুক পেজে এর অফিসিয়াল পোস্টার প্রকাশ করা হয়। যা ইন্দোনেশিয়ান চলচ্চিত্র ‘মুনকার’-এর পোস্টারের নকল বলে সমলোচিত হয়।